GIMNAZIJA JURIJA VEGE IDRIJA

NAČRT in MERILA OCENJEVANJA PRI PREDMETIH

**NARAVOSLOVJA**

V okviru ocenjevanja znanja dijaki lahko pridobijo ocene, neposredno in/ali na daljavo, pri:

* pisnem ocenjevanju znanja,
* ustnem ocenjevanju znanja,
* ocenjevanju kratkih testov,
* ocenjevanju laboratorijskih vaj, seminarskih nalog, projektnih nalog
* oceno za dodatne dejavnosti (npr. dosežki na tekmovanjih,…).
* opravljenih domačih nalogah.

Standardi znanja so razvidni iz katalogov znanj za posamezen predmet.

**OCENJEVANJE PISNIH IZDELKOV**

Tekom šolskega leta dijaki pridobijo **najmanj tri pisne ocene,** v primeru izobraževanja na daljavo najmanj ena.

Meje za ocene:

|  |  |  |  |
| --- | --- | --- | --- |
| BIOLOGIJA | FIZIKA | KEMIJA | NARAVOSLOVJE |
| 50% za zadostno (2),  63% za dobro (3),  76% za prav dobro (4),  89% za odlično (5) | 45% za zadostno (2),  60% za dobro (3),  75% za prav dobro (4),  90% za odlično (5) | 45% za zadostno (2),  60% za dobro (3),  75% za prav dobro (4),  90% za odlično (5) | 45% za zadostno (2),  63% za dobro (3),  76% za prav dobro (4),  89% za odlično (5) |
| Ena ocena je lahko pridobljena s seštevkom kratkih 10-minutnih testov. | Ena ocena je lahko pridobljena s seštevkom kratkih 10-minutnih testov. | Ena ocena je pridobljena s seštevkom kratkih 10-minutnih testov. | Ena ocena je lahko pridobljena s seštevkom kratkih 10-minutnih testov. |
| Negativno oceno pisnega ocenjevanja znanja dijak sproti popravlja pisno ali ustno v dogovoru z učiteljem. | Dijak lahko sproti popravi dva testa po lastni presoji. | Dijak lahko sproti popravi en test po lastni presoji. | Negativno oceno pisnega ocenjevanja znanja dijak sproti popravlja pisno ali ustno v dogovoru z učiteljem. |
|  |  | Dijaki 4. letnika lahko izbirajo med popravljanjem organske ali splošne in anorganske kemije. V primeru večjega števila izostankov vse ugodnosti zgubijo. |  |

O datumu pisne naloge se z dijaki dogovorimo v skladu s pravilnikom o ocenjevanju.

Če je več kot polovica pisnih izdelkov ocenjena negativno, se pisno ocenjevanje ponovi.

Vpišeta se oceni obeh pisnih izdelkov.

**Dovoljeni pripomočki:** kemični svinčnik ali nalivno pero, svinčnik, kalkulator in geometrijsko orodje.

Uporaba korekturnih sredstev ni dovoljena.

**USTNO OCENJEVANJE ZNANJA**

Dijaki si v šolskem letu pridobijo najmanj eno ustno oceno. Ustno ocenjevanje je napovedano.

Napoved ustnega ocenjevanja znanja obsega:

* določitev datuma ocenjevanja,
* določitev ciljev in obsega snovi.

Učitelj lahko napove ustno ocenjevanje znanja le dijaku, ki je prisoten pri pouku. O datumih napovedanega ustnega ocenjevanja znanja vodita učitelj in dijak osebno evidenco.

Dijak lahko možnost napovedanega ocenjevanja izgubi po treh kršitvah iz kateregakoli od naslednjih vzrokov:

* dijak ne zna tekoče obravnavane snovi,
* ne opravi domače naloge ali drugih dogovorjenih obveznosti,
* moti pouk,
* ne prinaša za pouk potrebnih pripomočkov,

ali

* če se enkrat, brez utemeljenih razlogov, izogne napovedanemu ocenjevanju znanja.

## DOMAČE NALOGE

To so naloge, ki so narejene doma in so dokumentirane v zvezku, delovnem zvezku ali elektronsko oddane.

Učitelj na ta način:

* preverja sprotno delo dijakov,
* ugotovi česa dijaki ne razumejo in
* presodi zanimanje dijakov za predmet.

**Izdelava domače naloge je obvezna**.

Učitelj lahko pregleduje domačo nalogo vsako učno uro in evidentira kvaliteto in kvantiteto. Ne opravljanje domačih nalog učitelj evidentira. Če dijak domače naloge ne dela redno in je večkrat vpisan, je lahko neocenjen.

Pri izobraževanju na daljavo lahko oceno pridobi iz oddanih domačih nalog.

Ocenjene so po naslednjem kriteriju:

pravočasna in pravilno rešena domača naloga – 5,

pravočasna in nepopolna domača naloga – 2 do 4

zamuda do en teden in nepopolna domača naloga – 1 do 3,

daljša zamuda – 1,

ni oddaje – neocenjen.

V kolikor učitelj ugotovi, da dijak neredno opravlja svoje obveznosti, obvesti razrednika, slednji pa starše.

**DOLOČANJE KONČNE OCENE**

* Zaključena ocena je pozitivna, če so ocenjevalna obdobja pozitivna.
* Ocene iz eksperimentalnih vaj, domačih nalog in dodatnih aktivnosti se ponderirajo z 0,5.
* Če so vsi testi negativni, ima dijak popravni izpit.
* Pri zaključevanju upoštevamo pridobljene ocene, dijakov odnos do predmeta, opravljanje domačih obveznosti, sodelovanje pri pouku in ostalih dejavnostih, ki zagotavljajo doseganje kompetenc pri pouku.
* Dijak, ki do zaključka pouka ni opravil vseh predpisanih obveznosti določenih v letni pripravi učitelja in ni opravil obveznosti vezanih na izobraževanje na daljavo, je pri predmetu lahko neocenjen.
* **Za zaključeno oceno 3 ali več mora biti zadnja pisna ocena pozitivna.**

**PRAVILNIK O OPRAVLJANJU POPRAVNEGA IZPITA PRI NARAVOSLOVNIH PREDMETIH**

Izpit je sestavljen iz pisnega in/ali ustnega dela. Ocenjuje se snov celotnega šolskega leta.

Pisni del popravnega izpita je sestavljen iz krajših in (ali) daljših (strukturiranih) nalog. Dijak ima na voljo 60 minut časa. Uporablja lahko pisala, geometrijsko orodje in kalkulator.

Veljajo meje za ocene pisnega ocenjevanja znanja (glej zgoraj).

Ustni del popravnega izpita obsega 3 vprašanja ali (in) naloge ter traja največ 15 minut.

Če dijak na pisnem delu izpita doseže vsaj 35% sme pristopiti k ustnemu delu izpita.

Če dijak opravi pisni del izpita s pozitivno oceno in se s predlagano končno oceno strinja (pisna ocena 2 ali 3 je končna ocena 2, pisna ocena 4 ali 5 je končna ocena 3), ustni zagovor ni potreben.

Kriteriji ocenjevanja so enaki kot pri običajnem pouku, domače naloge pa so ocenjene po naslednjem kriteriju:

pravočasna in pravilno rešena domača naloga – 5,

pravočasna in nepopolna domača naloga – 3,

zamuda do en teden - 2,

daljša zamuda – 1.

ni oddaje – neocenjen.

**Pogoj za zaključeno oceno**

Pogoji so enaki kot pri običajnem pouku, z dodatkom:

* Dijak, ki do zaključka pouka ni opravil obveznosti, vezanih na izobraževanje na daljavo, je pri predmetu lahko neocenjen.

Idrija, 1/12-2020 Naravoslovni aktiv